**Vis**

*Daniela Bălăuță*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cântă steaua ce te scaldă

Între îngerii din noapte,

Strânge-i mâna cât e caldă

Și lungită după șoapte.

Dormi cu visul că de mâine

Ne vom fi doar rugi de aur

În miros proaspăt de pâine,

Cu icoane în tezaur.

Între nori voi fi cuminte

Cu lumina mea beteagă,

Știu că luna nu mă minte

Rana sfântă când mi-o leagă.

Uit secunda ce se frânge

Când seninul tău mă scaldă,

Uit de osul ce mă strânge

Doarme noaptea noastră caldă.